L-UE dalwaqt ser ikollha fis-seħħ sett ta' regoli ġodda biex għal raġunijiet ta' sigurtà tiskrutina aħjar l-investimenti diretti li ġejjin minn pajjiżi terzi. Illum il-Kunsill adotta regolament li jistabbilixxi qafas għall-iskrinjar tal-investimenti diretti barranin fl-UE. Din hija li l-UE qed tattrezza lilha nnifisha b' bħal dan, filwaqt li s-sħab kummerċjali ewlenin tagħha diġà għandhom regoli komparabbli fis-seħħ. L-UE hija u ser tibqa' wieħed mill-aktar postijiet miftuħa għall-investiment fid-dinja. Ir-regoli l-ġodda dwar l-iskrinjar tal-investimenti ser jiżguraw li l-ftuħ imur id f'id ma' protezzjoni sensibbli tal-assi strateġiċi tagħna. Ștefan-Radu Oprea, Ministru għall-Ambjent tan-Negozju, il-Kummerċ u l-Intraprenditorija tar-Rumanija u President tal-Kunsill Ir-regoli l-ġodda dwar l-iskrinjar tal-investiment dirett barrani ser joħolqu mekkaniżmu ta' kooperazzjoni fejn l-istati membri u l-Kummissjoni ser ikunu jistgħu jiskambjaw informazzjoni u jqajmu tħassib speċifiku. Madankollu, l-istati membri ser iżommu s-setgħa li jeżaminaw u potenzjalment jimblukkaw l-investiment dirett barrani għal raġunijiet ta' sigurtà u ordni pubblika. Id-deċiżjoni biex jinħolqu u jinżammu mekkaniżmi ta' skrinjar nazzjonali ser tibqa' wkoll f'idejn l-istati membri individwali. Il-Kummissjoni ser titħalla toħroġ opinjonijiet f'każijiet li jikkonċernaw bosta stati membri, jew meta investiment jista' jaffettwa proġett jew programm ta' interess għall-UE kollha, bħal Orizzont 2020 jew Galileo. Il-passi li jmiss Ir-regoli l-ġodda ser jidħlu fis-seħħ fl-għoxrin jum wara l-pubblikazzjoni tagħhom f' Il-Ġurnal Uffiċjali tal-Unjoni Ewropea u ser jiġu applikati 18-il xahar wara. Regolament li jistabbilixxi qafas għall-iskrinjar tal-investimenti diretti barranin fl-Unjoni PE-CONS 72/18 Din ir-riżorsa bħalissa hi disponibbli biss bil-lingwa jew il-lingwi li ġejjin: L-iskrinjar tal-investimenti: intlaħaq qbil politiku dwar qafas tal-UE Skrinjar tal-investimenti: Il-Kunsill jaqbel dwar il-pożizzjoni ta' negozjar tiegħu Ara l-paġna tal-laqgħa